Nr. C 59/48 De Europæiske  Fællesskabers  Tidende 8. 3. 78 
Udtalelse  om »forslag  til Rådets  direktiv  om harmonisering  af administrativt  eller  ved  lov 
fastsatte  bestemmelser  om proceduren  for standardombytning  af varer  udført  til reparation« 
Den tekst,  som  har  været  genstand  for udtalelsen,  er offentliggjort  i De Europæiske  Fælles-
skabers  Tidende  nr.  C 182  af 30. juli 1977,  side  4. 
A. UDTALELSENS  JURIDISKE  GRUNDLAG 
Rådet  besluttede  den  25. juli 1977  i medfør  af artikel  100  i traktaten  om  oprettelse  af Det 
europæiske  økonomiske  Fællesskab  at høre  Det  økonomiske  og sociale  Udvalg  om  det 
nævnte  emne. 
B. DET  ØKONOMISKE  OG  SOCIALE  UDVALGS  UDTALELSE 
Det økonomiske  og sociale  Udvalg  vedtog  på sin 153.  plenarforsamling,  afholdt  i Bruxelles 
den 23. og 24. november  1977,  sin udtalelse  om det nævnte  emne. 
Udtalelsens  ordlyd  er følgende: 
DET  ØKONOMISKE  OG  SOCIALE  UDVALG  HAR  — 
under  henvisning  til traktaten  om  oprettelse  af Det 
europæiske  økonomiske  Fællesskab,  særlig  artikel  100, 
under  henvisning  til anmodning  om udtalelse  fra Rådet 
af 25. juli 1977, 
under  henvisning  til beslutning  truffet  af Udvalgets 
formand  den 29. august  1977  om at pålægge  Afdelingen 
for industri,  handel,  håndværk  og tjenesteydelser  at 
udarbejde  udtalelse, 
under  henvisning  til udtalelse  vedtaget  af Afdelingen  for 
industri,  handel,  håndværk  og tjenesteydelser  den  9. 
november  1977, 
under  henvisning  til mundtlig  beretning  afgivet  af ord-
føreren,  hr. Marvier, 
under  henvisning  til forhandlingerne  på den  153.  ple-
narforsamling  den  23.  og 24.  november  1977,  mødet 
den 23. november  1977  — 
enstemmigt 
VEDTAGET  FØLGENDE  UDTALELSE: 
Udvalget,  som  i alt væsentligt  har  godkendt  direktiv 
76/119/EØF  om  proceduren  for  passiv  forædling, 
godkender  det  foreliggende  forslag  til Rådets  direktiv, 
hvormed  bestemmelserne  i ovennævnte  direktiv  udvides til også  at omfatte  standardombytning  af varer  til repa-
ration.  Udvalget  mener,  at det  er et fremskridt,  når 
anvendelse  af ækvivalensprincippet  nu tillades  til trods 
for, at gældende  bestemmelser  i de fleste  medlemsstater 
kræver  identitet.  Udvalget  godkender  således  direktiv-
forslaget,  men  under  forbehold  af følgende  særlige 
bemærkninger. 
2. Artikel  5, stk. 3 
2.1. Ifølge  artikel  5, stk.  3, skal  de kompetente  myn-
digheder  afslå  en ansøgning  om anvendelse  af procedu-
ren for standardombytning,  når  den  »vil  medføre  ube-
grundet  fordel  med  hensyn  til fritagelse  for importafgif-
ter«.  Kommissionen  begrunder  denne  bestemmelse  med, 
at det er nødvendigt  at opretholde  omhyggelig  toldbe-
skyttelse,  og at den  frygter,  at der skal  opstå  en form  for 
løbende  erstatning  af varer,  der nok  formelt  omfattes  af 
bestemmelserne,  men  kun  ombyttes  for at opnå  delvis 
afgiftsfritagelse.  Selv  om  det  eksempel,  der  gives  til 
støtte  for dette  ræsonnement  (en brugt  bil erstattes  af en 
anden  brugt  bil i bedre  stand),  forekommer  at være 
noget  teoretisk,  forstår  Udvalget  Kommissionens  be-
kymringer.  Udvalget  mener  imidlertid,  at bestemmel-
serne  indebærer  ulemper  af både  praktisk  og principiel 
karakter. 
2.2. Gennemførelsesvanskeligheder  kan  ventes,  da 
udtrykket  »ubegrundet  fordel«  ikke  er defineret,  hvor-
8. 3. 78 De Europæiske  Fællesskabers  Tidende Nr. C 59/49 
for visse  kompetente  myndigheder  måske  vil fortolke 
bestemmelsen  meget  bredt  til skade  for ansøgeren. 
2.3. Principielt  forekommer  det vanskeligt  under  hen-
visning  til, at brugeren  ville  opnå  en »ubegrundet  for-
del«,  at nægte  anvendelse  af en ordning,  som  er indført 
ved et direktiv,  der selv  indeholder  bestemmelserne  for 
denne  procedure.  Står  en sådan  mulighed  åben,  bør 
direktivforslaget  ændres.  I begrundelsen  nævner  Kom-
missionen  i øvrigt  muligheden  for revision  efter  en for-
søgsperiode. 
2.4. Udvalget  mener,  at artikel  5, stk.  3, kan  udgå,  når 
forsøgsperioden  er overstået.  Da lovgivningsændringer 
normalt  volder  vanskeligheder,  foreslår  Udvalget,  at 
problemet  søges  løst  straks  ved  at affatte  stk. 3 således: »Artikel  5 — stk.  3 
Såfremt  anvendelsen  af proceduren  for standardom-
bytning  — trods  anvendelse  af artikel  4, stk.  2, og 
artikel  8, stk.  1, vil medføre  (resten  uændret)«. 
3. Artikel  6, stk. 2 
3.1. Selv  om  Udvalget  godkender  de nye  muligheder 
for forudgående  indførsel  af erstatningsvarer,  er det dets 
opfattelse,  at den  frist  på en måned,  som  er fastsat  for 
udførsel  af de varer,  som  skal  erstattes,  er for  kort  i 
betragtning  af de gængse  forsinkelser  inden  for handel 
og administration.  Udvalget  foreslår  fristen  sat til to 
måneder  med  mulighed  for forlængelse  på en måned. 
Udfærdiget  i Bruxelles,  den  23. november  1977. 
Basil  de FERRANTI 
Formand  for 
Det økonomiske  og  sociale  Udvalg